Jonty Rhodes

Jonathan Neil "Jonty" Rhodes (gebore op 27 Julie 1969) is 'n Suid-Afrikaanse professionele krieketkommentator en voormalige toets- en internasionale eendag-krieketspeler.  Hy het tussen 1992 en 2003 vir die Suid-Afrikaanse krieketspan gespeel, onder meer tydens die krieketwêreldbekertoernooie in 1992, 1996, 1999 en 2003, asook die Kampioenetrofeë in 1998, 2000 en 2002.  Hy was ook 'n lid van die Proteaspan wat tydens die Kampioenetrofee 1998 Suid-Afrika se eerste internasionale kriekettitel kon inpalm. 

Rhodes is in Pietermaritzburg, Natal, gebore. Hy was bekend vir sy vinnige hardloop tussen die paaltjies as 'n regterhandse kolwer, maar dit was sy uitstekende verdediging, veral vang, grondveld en gooi van sy mees algemene posisie van tru-punt wat die oog gevang het. Uit 'n verslag wat Cricinfo in 2005 opgestel het, blyk dit dat hy sedert die Krieketwêreldbeker in 1999 die negende hoogste aantal uithardlope in EDI-krieket van enige veldwerker behaal het, met die derde hoogste suksessyfer.  Hy word as een van die beste veldwerkers van alle tye beskou en was die eerste Suid-Afrikaanse krieketspeler wat 100 EDI-vangskote geneem het.

 Verwysings 

 Eksterne skakels 

  Jonty Rhodes by ESPNcricinfo

Kategorie:Suid-Afrikaanse krieketspelers
Kategorie:Geboortes in 1969
Kategorie:Lewende mense